GiliGold/VAD_KnessetCorpus huggingface dataset:
שולי מועלם-רפאלי: זה לא לכבודנו.
שולי מועלם-רפאלי: אני מבקשת - - -
שולי מועלם-רפאלי: זה לא לכבודנו, כנשים, שתדברי על רעיית ראש הממשלה, אני לא מדברת עכשיו - - -
יואל חסון: עכשיו עוד אחת שרוצה על הגב של שרה לקבל ג'וב.
יואל חסון: מה עכשיו, מגנים על אשת ראש הממשלה?
יואל חסון: תיכף גם פה יקימו עמותה.
שולי מועלם-רפאלי: לא, אבל איכשהו אף גבר לא עושה את זה, רק הנשים עושות את זה.
מיכל בירן: כשהיא לא תתעסק בענייני המדינה, היא תהיה מחוץ לתחום.
יואל חסון: אדוני, למה אתה לא מגן עלי?
יואל חסון: אתה לא רואה שאני פגוע?
יואל חסון: תגן עלי.
מיכל בירן: אם הוא היה אישה, היית מגן עליו?
יואל חסון: לא הגנת עלי גם בישיבה קודמת.
דוד ביטן: הבטחתי לך פיצוי.
יואל חסון: אתה יודע מה עושים עם פיצויים.
יואל חסון: תקשיב.
יואל חסון: תשאלו את ראש הממשלה מה הוא רוצה.
יואל חסון: אני חושב, תחושתי האישית, בבטן, שהוא דווקא היה רוצה לראות את נפתלי בנט מזיע, נמשח בנפט - - -
מיכל בירן: מובך קלות.
יואל חסון: מובך רבות.
יואל חסון: למה קלות?
יואל חסון: מותש, מזיע, הרי בסופו של דבר, אדוני, הרי ראש הממשלה רוצה להחזיר לבנט על זה שבנט הטריד כנסת שלמה על החוק הנורבגי.
יואל חסון: הרי מי רצתה את החוק הנורבגי בכלל?
יואל חסון: רק הבית היהודי רצתה, רק המפלגה הזאת.
יואל חסון: אף אחד אחר לא רצה את זה.
יואל חסון: עובדה שאף אחד לא התפטר.
מיקי לוי: אין לנו דבר נגד חברת הכנסת מועלם.
יואל חסון: אל תפריע לי, מיקי.
יואל חסון: עובדה שאף אחד לא התפטר, רק בבית היהודי התפטרו, חזרו, ההוא רוצה את זה - - -
שולי מועלם-רפאלי: היחידים שעומדים במילה שלהם.
יואל חסון: ההוא לא רוצה את זה, כל מיני.
יואל חסון: מילים כאלה עדיף לא להגיד.
יואל חסון: לכן אני אומר לך, אדוני יושב-ראש הוועדה, יש לך הזדמנות לעשות כאן משהו גדול.
יואל חסון: מיקי זוהר, משהו גדול לראש הממשלה נתניהו.
יואל חסון: אני חושב, אגב, תחושת הבטן שלי שמי שיעשה את הטובה הזאת לביבי יהיה יושב-ראש הקואליציה הבא.
יואל חסון: באמת, אני אומר לך.
יואל חסון: יהיה יושב-ראש הקואליציה הבא.
מכלוף מיקי זוהר: זה החלום של מרב מיכאלי, שאני יושב-ראש הקואליציה.
יואל חסון: מיקי, תקשיב לי.
יואל חסון: אני בעדך.
מכלוף מיקי זוהר: נכון, מרב - - -
יואל חסון: מיקי, אני בעדך.
מרב מיכאלי: אני לא מתערבת לקואליציה בבחירת האנשים שלה.
רוברט אילטוב: אף אחד לא רוצה להיות יושב-ראש הקואליציה, אתה לא מבין, עוד בקדנציה הקודמת.
יואל חסון: הייתי יושב-ראש הקואליציה, זה אחלה ג'וב.
יואל חסון: אחלה ג'וב.
יואל חסון: אני אומר לך, אדוני יושב-ראש הוועדה - - -
יואל חסון: לא סיימתי, הפריעו לי.
דוד ביטן: לא, סיימת.
יואל חסון: אתה הרי רוצה להיות סגן שר בקרוב - - -
יואל חסון: אתה הולך להישאר אתנו בכל הארבע שנים?
דוד ביטן: אולי כן, אולי לא.
יואל חסון: אני חושב שצריך לעשות הצבעה בוועדה, אדוני, אם אנחנו רוצים או לא.
דוד ביטן: אתה אחר-כך.
דוד ביטן: נחמן, אחר-כך.
מיכל רוזין: אני רוצה לומר שני עקרונות שמאוד חשובים לי ותעיד על כך חברת הכנסת מועלם רפאלי, שעם כל אהבתי אליה ורצוני שהיא תחזור לכאן לכנסת, התנגדתי לחוק הנורבגי מהרבה מאוד סיבות שלא נחזור עליהן כאן, אבל חלק מזה מכיוון שחשתי שהקואליציה עושה פה חוכא ואיטלולא מהחוק ומהדמוקרטיה.
מיכל רוזין: ואני חושבת שמה שקורה פה עכשיו זה הוכחה לכך.
מיכל רוזין: בנוסף, ואתה יודע את עמדתי בעניין הזה, אני חושבת שאין סיבה שהכנסת פועלת רק שלושה ימים בשבוע.
מיכל רוזין: ועם כל הכבוד, גם ביום שני, גם ביום שלישי, גם ביום רביעי, יתכבדו כל חברי הכנסת והשרים ויגיעו לכאן.
מיכל רוזין: אין סיבה שיום שלישי יהפוך להיות יום חופש עבור חברי הכנסת והשרים, אין סיבה שלא נעשה את ההצבעה מחר.
מיכל רוזין: זה לא אופוזיציה לא מתחשבת, אני ממש מוחה על כך.
מיכל רוזין: דרך אגב אני מקפידה על הדלקת נרות חנוכה כי אני אוהבת את החג הזה ואני אוהבת את המשפחתיות והקהילתיות שבו, אבל כחילונית אני יכולה להדליק גם ב-19:00 וב-20:00, אתה צודק.
מיכל רוזין: ואני בהחלט חושבת שאנחנו לפחות, מרצ, גם בקדנציה הקודמת וגם בזאת הוכחנו את היחס שלנו אל הקהילה החרדית ולדת בצורה המתחשבת ביותר.
מנחם אליעזר מוזס: כשהיינו באופוזיציה, את מתכוונת.
מיכל רוזין: גם כשאתם בקואליציה.
מיכל רוזין: אבל לא ייתכן שהקואליציה רומסת אותנו חדשות לבקרים כל הזמן.
מיכל רוזין: זה התחיל עוד מאז שאתם הייתם אתנו באופוזיציה, בדיון המהיר על שלושת החוקים בשבוע אחד בלי דיון, עם סדרי דיון, עם השוויון בנטל וכדומה, אנחנו ממשיכים עם זה עכשיו בכנסת הזאת - - -
דוד ביטן: כבר דיברת יותר מדי.
מיכל רוזין: רגע, תן לי - - -
מיכל רוזין: אבל דיברתי לעניין, לא עשיתי צחוקים, לא עשיתי - - -
דוד ביטן: נחמן.
מיכל רוזין: תן לי משפט סיום.
דוד ביטן: נתתי לך שתי דקות וחצי.
דוד ביטן: משפט סיום, אבל לא משפט ארוך.
יואל חסון: מה זה "ארוך"?
יואל חסון: תגדיר ארוך.
מיכל רוזין: אני מוחה על כך שמפילים - - -
דוד ביטן: נתתי לה דקה, היא דיברה שתי דקות וחצי.
מיכל רוזין: אני מוחה על כך - - -
דוד ביטן: חשבתי את מוחה בגללי.
מיכל רוזין: מיקי מכלוף זוהר.
מיכל רוזין: עכשיו אני יכולה לדבר.
יואל חסון: לא, תגידי "דוד ביטן" שלוש פעמים.
מכלוף מיקי זוהר: מה קשור למכלוף זוהר עכשיו?
מיכל רוזין: אמרת להגיד את השם שלך שלוש פעמים.
מיכל רוזין: משפט סיום.
מיכל רוזין: אני חושבת שלא ראוי שמכופפים את חוקי הדמוקרטיה ואת חוקי הכנסת, חבר הכנסת ביטן, ואני חושבת שאתה שותף לי בעמדה הזאת, ואחר-כך עוד משחקים.
מיכל רוזין: תסלחו לי, אני מבית פולני, והמשחקים הם משחקי פולניה, שבגללנו העובדים לא הולכים הביתה ומוזס לא יכול להדליק נר עם הנין החדש שלו.
מיכל רוזין: באמת, תתיישרו לפי הדמוקרטיה ותכבדו את האופוזיציה.
דוד ביטן: - - - נחמן שי.
מיכל רוזין: זה באמת כואב לי, אבל יש לי מהבית רגשות אשמה – פולניה.
דוד ביטן: מיכל, אני קורא לך לסדר פעם שנייה.
רוברט אילטוב: מיכל, למה הפולנים אשמים?
מיכל רוזין: יושב-ראש הכנסת משחק לנו על המצפון שבגללנו העובדים לא הולכים הביתה ומוזס לא ידליק נר עם הנין החדש שלו, אז אני אומרת שאני מומחית מהבית מרגשות אשם פולניים, זה לא משחק עלי, מצטערת.
מיכל רוזין: תנהלו את הדמוקרטיה כמו שצריך.
מיכל רוזין: נבוא מחר - -
מיכל רוזין: - - אני בכנסת מחר עד 17:00, ונדליק נרות.
מיכל רוזין: תבואו כולם להדלקת נרות שלי מחר ב-16:00, תבואו אתי פה לכנסת, הדלקת נרות.
מיכל רוזין: בואו נראה אתכם.
דוד ביטן: להוציא אותה בבקשה.
דוד ביטן: (חברת הכנסת מיכל רוזין יוצאת מחדר הוועדה)
יואל חסון: זכותנו לרגשות אשם.
דוד ביטן: חבר הכנסת נחמן שי, דקה.
נחמן שי: מה זה הקיפוח הזה?
דוד ביטן: דקה, אין מה לעשות.
דוד ביטן: הוצאתי אותה.
נחמן שי: שלוש.
שולי מועלם-רפאלי: מי שלא חבר ועדה - - -
יואל חסון: אני יכול לתת לו את שלוש הדקות שלי, אדוני?
שולי מועלם-רפאלי: אחרי שדיברת כבר שש?
יואל חסון: שלוש הדקות שלי היו אישיות.
דוד ביטן: אתה מפריע עוד פעם.
יואל חסון: אני מפריע?
מיכל רוזין: אני יושבת פה בחושך לבד.
שולי מועלם-רפאלי: תדליקי נרות.
נחמן שי: אני מוכרח להגיד לכם - - -
נחמן שי: אני מחכה שתעשה שקט.
מיקי לוי: רגע, אדוני היושב-ראש, היא מפחדת, היא בחושך.
דוד ביטן: אני לא יכול בכוח לעשות שקט.
דוד ביטן: תתחיל לדבר, אז יהיה שקט.
יואל חסון: למה אין לך פטיש?
יואל חסון: אם היה לך פטיש, היה פה סדר.
<קריאה: כבר קראת לו פעם ראשונה.
דוד ביטן: בבקשה, דבר.
מיקי לוי: חברת הכנסת רוזין בחושך, היא מפחדת לבד.
דוד ביטן: מיקי, כבר פעם שנייה.
דוד ביטן: שים לב, אני מוציא אותך.
נחמן שי: אתה על סף הגירוש.
נחמן שי: חברים וחברות, אתם עושים צחוק מהעבודה, אין לזה הגדרה אחרת, ממש.
נחמן שי: קבעו דיון עד 16:00 היום מסיבות טובות, חג בישראל, כל אחד ראוי לחגוג אותו.
נחמן שי: לא מסתדר לכם להצביע מאיזו סיבה, תדחו את זה למחר.
נחמן שי: עם ישראל כנראה ימשיך לשרוד את היעדר שר החינוך עוד 24 שעות, באמת, בלאו הכי בתי הספר, אם אתם לא זוכרים, יוצאים מחר לחופשה בכלל.
נחמן שי: נוכחותו המרשימה של בנט - - -
נחמן שי: לא, אל תגיד לי "טוב" - - -
יואל חסון: לא צריך אותו לשיעורי אזרחות.
דוד ביטן: כבר עברה דקה.
נחמן שי: למה לא תיתן לי שלוש שניות?
מיקי לוי: לא צריך אותו אפילו לשיעורי עזר.
נחמן שי: ולכן מה שקבעתם, תעמדו מאחורי המילה שלכם.
נחמן שי: הכנסת זה לא מסטיק שמותחים אותו, פעם ככה ופעם ככה, ימינה ושמאלה.
נחמן שי: תעמדו מאחורי המילה שלכם.
נחמן שי: אני יודע שקשה לכם מאוד להבין את זה.
נחמן שי: ב-16:00 היום הכנסת צריכה להתפזר.
דוד ביטן: זוהיר בהלול, בבקשה.
יואב קיש: הוא לא היה פה כשאמרת שמי - - -
דוד ביטן: הוא היה.
דוד ביטן: אל תדאג, אני יודע מי היה.
זוהיר בהלול: קיש, אל תתעמר בי בבקשה, תמצא לך תיקים אחרים.
דוד ביטן: מכיוון שזוהיר מדבר ארוך עם מילים מיוחדות, ניתן לו דקה וחצי.
דוד ביטן: איך הוא יספיק?
יואל חסון: איזה נדיב אתה.
יואב קיש: זוהיר, אתה רואה, הרווחת.
יואב קיש: הרווחת.
מכלוף מיקי זוהר: רק המילה ספקטקולרי, זה לבד יכול לקחת מלא זמן.
זוהיר בהלול: תודה רבה על ההעדפה המתקנת.
מיכל רוזין: אפשר להיכנס?
דוד ביטן: אבל בלי לעשות בלגן.
דוד ביטן: כנסי.
זוהיר בהלול: אדוני, מה לעשות שביחסי הגומלין ביני לבין היהדות התרגלתי לאהוב כשאר בני עמי את הסופגניות עתירות הכולסטרול.
זוהיר בהלול: תקשיב לי, אדוני היושב-ראש, מכיוון שהערבים למשל בפסח אוכלים ראשונים מצות עם ריבה - - -
שולי מועלם-רפאלי: לא, עם שוקולד "השחר".
זוהיר בהלול: לא, מעדיפים ריבה אצלנו.
יואל חסון: אגב, אם כבר, שוקלד "נוטלה", לא "השחר".
דוד ביטן: בן ראובן זה הדובר האחרון, שיהיה ברור.
יואל חסון: מי הדובר האחרון?
דוד ביטן: הוא האחרון שביקש.
זוהיר בהלול: יואל.
נחמן שי: אני דיברתי הכי פחות.
דוד ביטן: אתה היית בסדר גמור.
נחמן שי: עם זה אני לא יכול להיבחר בפריימריז.
זוהיר בהלול: הואיל, אדוני, שאני כשאר בני הציביליזציה אוהבים גם חגים וגם אור, וזה חג האור, עבדכם הנאמן שהפך, מעבר להיותו ערבי, גם לישראלי, אני מוזמן לכמה וכמה הדלקות נרות הערב.
זוהיר בהלול: אנא, במטותא ממך, אני לא רוצה לאכזב את אחי היהודים - - -
דוד ביטן: אין יותר זכות דיבור לאף אחד.
זוהיר בהלול: לא רוצה לאכזב את אחי היהודים שממתינים לי - - -
מרב מיכאלי: הבטחת לתת לי עוד פעם, כי יש לי רק הצעה לסדר.
זוהיר בהלול: - - - שממתינים לי בכיליון עיניים.
זוהיר בהלול: אנא לא לפגוע בקדושת ישראל ובחגי עם ישראל.
שולי מועלם-רפאלי: ואו.
זוהיר בהלול: אני מבקש בשם המיעוט הערבי והרוב היהודי שלא לפגוע במסורת היפהפייה הזאת - -
דוד ביטן: בן ראובן, דבר.
זוהיר בהלול: - - ולאפשר לנו ב-16:00, על-פי מה שקבעתם, לצאת ולעשות את מה שאתם רוצים בנפתולי נפתלי בנט מחר ומחרתיים.
מרב מיכאלי: הנה, יואב בן צור הציע לחזור אחר-כך.
דוד ביטן: בן ראובן, אתה יכול לדבר?
דוד ביטן: הצבעה עוד דקה.
מרב מיכאלי: אדוני, לפני כן יש לי שאלה, לפני ההצבעה.
איל בן ראובן: אני רוצה לדבר על כבוד למילה, כבוד לנייר.
איל בן ראובן: חברים, הפסדתם את מה שאמרתי עכשיו במליאה באשר לדברים שאמר השר בנט - -
נחמן שי: אתה יכול לחזור.
איל בן ראובן: - - לגבי החוק הנורבגי.
איל בן ראובן: אבל זה כרגע פחות חשוב.
דב חנין: לא להעליל על הנורבגים, חברים.
דב חנין: מה אתם רוצים מהנורבגים?
מכלוף מיקי זוהר: חברים שלך.
איל בן ראובן: יצא נייר - - -
איל בן ראובן: יצא נייר כל-כך מסודר שאיפשר לכולנו לעשות היום סדר, לי ולארבעת ילדי, להבטיח להם היום שבשעה 19:00, ביודפת, אנחנו נדליק נרות.
איל בן ראובן: ואני מצפה מחבר הכנסת מוזס ומיואב, דווקא מהחרדים, לכבד את הדבר הזה.
איל בן ראובן: זה נראה לי מאוד-מאוד חשוב, הרבה יותר חשוב מזה שההצבעה תהיה היום.
מיקי לוי: מזה שבנט יהיה שר חינוך היום או מחר.
מרב מיכאלי: אדוני, שנייה לפני ההצבעה.
מרב מיכאלי: אני חייבת, אני מצטערת.
דוד ביטן: אמרתי: דקה, הצבעה.
מרב מיכאלי: אדוני, סליחה, אני רוצה רק להגיד לפרוטוקול - - -
מרב מיכאלי: שאלה.
מרב מיכאלי: אני רוצה לשאול את היועצת המשפטית.
מרב מיכאלי: למיטב הבנתי עד שלא השתנתה ההחלטה המליאה צריכה להיסגר בשעה 16:00.
מרב מיכאלי: זה מה שהוחלט בוועדת הכנסת.
מרב מיכאלי: רגע, שאלתי את ארבל והיא לא ענתה, אדוני.
דוד ביטן: אנחנו מצביעים עכשיו, לפני 16:00.
מיכל רוזין: התייעצות סיעתית.
דוד ביטן: אין התייעצות, נגמר.
דוד ביטן: אני באמצע הצבעה.
מרב מיכאלי: אדוני, היועצת המשפטית לא ענתה לי.
דוד ביטן: הצעת היושב-ראש אושרה.
מיכל רוזין: מותר התייעצות סיעתית?
יואל חסון: אתה צריך לסגור את הדיון במליאה.
דוד ביטן: השאלה שלך לא רלוונטית, כי הצבעתי לפני 16:00.
מרב מיכאלי: אבל יש רביזיה, וכל זמן שיש רביזיה, ההחלטה לא בתוקף, אדוני.
יואל חסון: ההחלטה לא בתוקף.
יואל חסון: סליחה, אדוני, ההחלטה לא בתוקף, נקודה.
יואל חסון: את תקנון הכנסת אני מכיר.
יואל חסון: תסלח לי.
יואל חסון: תסלח לי, ההחלטה לא בתוקף.
דוד ביטן: ב-16:30 רביזיה.
יואל חסון: יש רביזיה, המליאה צריכה להינעל עכשיו.
יואל חסון: האם המליאה ננעלת, היועצת המשפטית?
<ארבל אסטרחן: אני נמצאת פה ואני לא יודעת מה קורה עכשיו במליאה.
מרב מיכאלי: האם נכון שהיא צריכה להינעל כי ההחלטה לא בתוקף?
יואל חסון: אנחנו שואלים אותך האם כרגע ההצבעה תקפה בגלל הרביזיה?
יואל חסון: כן או לא?
דוד ביטן: לא, הישיבה לא ננעלת, כי ועדת הכנסת החליטה היום - - -
מרב מיכאלי: זה לא נכון, כי ההחלטה לא בתוקף - - -
יואל חסון: מה זה השטויות האלה?
דוד ביטן: זה דיון שצריך להיות במליאה, לא פה.
מרב מיכאלי: לא, פה.
יואל חסון: אני פונה - - -
מרב מיכאלי: אני רוצה תשובה מהיועצת המשפטית.
<קריאה: הוא סגר את הדיון.
מרב מיכאלי: הוא לא סגר את הדיון.
מרב מיכאלי: אדוני, לא.
דוד ביטן: רק במליאה שואלים, לא פה.
יואל חסון: אני רוצה חוות דעת עכשיו.
דוד ביטן: היא לא אחראית על המליאה, היא אחראית פה.
מיקי לוי: מוזס לא הצביע אתכם, אדוני, גם לא היה לכם רוב.
מיקי לוי: לא היה לכם רוב.
מיקי לוי: מי ספר?
מיקי לוי: אני רוצה לדעת.
יואל חסון: גנבת פה הצבעה.
יואל חסון: גנבת הצבעה.
<קריאות: לא היה רוב.
מיקי לוי: גם לא היה לכם רוב וגם צריך להפסיק את המליאה.
מיקי לוי: לא היה רוב, מוזס לא הצביע אתכם.
יואל חסון: מוזס לא הצביע, גנבתם פה הצבעה.
דוד ביטן: יש רוב.
דוד ביטן: רבותי, אני מבקש לפתוח את הישיבה.
דוד ביטן: מיקי, תסביר.
מיקי לוי: אדוני, המהלך הזה הוא מהלך לא ראוי בלשון המעטה.
מיקי לוי: זהו מחטף שעוד יירשם בדפי ההיסטוריה של הכנסת.
מיקי לוי: לא היה תקדים לעניין הזה.
מיקי לוי: היועצים המשפטיים כרגע יושבים על המדוכה ולא בטוח שהמליאה תיפתח פעם נוספת.
מיקי לוי: אם כי, אני חייב להיות ישר עם עצמי - - -
דוד ביטן: אנחנו אוהבים תקדימים.
דוד ביטן: אוהבים תקדימים משפטיים.
מיכל רוזין: האם משפטית ניתן לפתוח מחדש את הדיון במליאה?
מיכל רוזין: ניתן לפתוח מחדש את הדיון במליאה?
דוד ביטן: על מנת להקל עליכם, השאלה הזאת לא עניין לפורום הזה, היא עניין למליאה.
דוד ביטן: במליאה כל אחד יבקש הצעה וידבר.
מיקי לוי: לכן, אדוני, כל המהלך בוועדה שלך היה ראוי שלא יתקיים כלל ועיקר.
מיקי לוי: הייתי מצפה מחברי הכנסת הדתיים, החרדים, שימלאו את מצוות הדלקת הנרות בחיק המשפחה, יעניקו גם לנו את זה.
מיקי לוי: מה שעשיתם, נתתם יד אחת להמלכתו של בנט חזרה כשר - -
דוד ביטן: בירכנו על הנרות עכשיו.
מיקי לוי: כן, יש לנו זמן, אין לנו בעיה.
מיקי לוי: - - במקום לעשות את זה מחר.
מיקי לוי: אתה יודע מי לא הסכים?
מיקי לוי: מי תוקע אותנו פה?
מיקי לוי: השרים.
מיקי לוי: השרים לא מוכנים לבוא מחר, ולכן אני חושב שמן הראוי היה שכרגע תצביעו בעד הרביזיה ואז לא נצטרך לפתוח את הדיון במליאה.
מיקי לוי: נבוא מחר כולנו בשעה 09:00 בבוקר ונצביע בעד חזרתו של בנט כשר החינוך.
מיקי לוי: ולכן, אדוני, זה מהלך שאינו ראוי, אין לו תקדים ואין לו אח ורע.
יואל חסון: תודה, אדוני היושב-ראש, הרביזיה הזאת נולדה כדי להציל אתכם מעצמכם, באמת.
מיכל בירן: הם לא מודים ולא מודים לך על זה בכלל.
יואל חסון: הם לא מודים, כמו לוויתנים רצים אל החוף.
יואב קיש: לוויתן זה מחר במתווה הגז...
יואל חסון: כמו לוויתנים רצים אל החוף.
יואב קיש: זה מחר.
יואב קיש: יואל, לא להתבלבל.
יואל חסון: חבר הכנסת מיקי לוי ואני וחברי אופוזיציה נתנו את החצי שעה הזאת, כי חשבנו שאתם צריכים קצת שקט להירגע, לנשום, להבין שאתם פוגעים פה פגיעה קשה קודם כול בכבודה של הכנסת, פגיעה קשה בכללים של סדר היום, פגיעה קשה במילה זו מילה, ויותר מכך – רב מוזס, יותר מכך, פגיעה ביכולת של היהודים פה להדליק נר בחיק משפחתם.
יואב קיש: צדיק, אתה.
יואב קיש: הצדיק יואל.
יואל חסון: אתה רב מוזס, אתה נותן לי להפסיד להדליק נר חנוכה עם הילד שלי ועם אשתי?
מנחם אליעזר מוזס: בוא נתקזז.
יואל חסון: אתה?
רועי פולקמן: קיזוז עכשיו...
יואל חסון: קיזוז – מפלטו של השטן.
מיכל בירן: או של העצלן, אחד מהשניים.
רועי פולקמן: של היהודי שרוצה להדליק נר.
יואל חסון: מפלטו של הנבל והשטן - - -
חיים ילין: בשביל זה משלמים משכורת, בשביל קיזוזים, שיגידו אחרי זה שאנחנו לא נמצאים פה.
יואל חסון: אתה, אדוני, אני מסתכל ופונה אליך.
יואל חסון: אני פונה אליך כיהודי אל יהודי - -
יואל חסון: - - תן לנו לחגוג את החג.
יואל חסון: אני שואל אותך, מחר אין בית ספר, צריך את בנט לשיעורי אזרחות?
יואל חסון: אין בית ספר מחר גם כך.
רועי פולקמן: שר החינוך בחופש כשהילדים בחופש?
יואל חסון: אין בית ספר.
יואל חסון: מה יעשה שר החינוך?
יואל חסון: פחות יום שהוא יגרום נזק.
מיכל רוזין: טיעון מאוד יפה, מאוד יפה.
מיכל רוזין: יואל, טיעון חזק.
דוד ביטן: מכיוון שיואל חזר בתשובה, והרב אמר לו נכון: אם נתקזז, שנינו נלך הביתה ושנינו נדליק נרות, אבל זה לא מה שמעניין אותו, הדלקת הנרות - - -
דוד ביטן: כי אתה לא מוכן להתקזז.
איילת נחמיאס ורבין: אנחנו הצבענו על סדרי הדיונים בשבוע הזה.
דוד ביטן: אני מבקש - - -
איילת נחמיאס ורבין: סליחה, הצבענו על סדרי הדיונים בשבוע הזה.
דוד ביטן: אני מבקש לדחות את הרביזיה.
דוד ביטן: עכשיו נצביע.
דוד ביטן: מי שבעד הרביזיה, יצביע בעד.
דוד ביטן: ומי שנגד, יצביע נגד.
דוד ביטן: הרביזיה נדחתה.
דוד ביטן: תשעה נגד, שבעה בעד.
יואב קיש: שלום רב, אני מתכבד לפתוח את הישיבה.
יואב קיש: על סדר-היום: בקשת ערעור על החלטת נשיאות הכנסת שלא לאשר הצעה דחופה.
יואב קיש: מדובר בערעורה של חברת הכנסת קסניה סבטלובה על החלטת נשיאות הכנסת, שלא לאפשר דחיפות הצעתה לסדר-היום בנושא תחילת הגזענות השנתית כלפי עולים מברית המועצות לשעבר בשל חגיגת הנובי גוד.
יואב קיש: למה את קוראת לזה גזענות?
קסניה סבטלובה: אני קוראת לזה גזענות, כי כאשר אומרים שבעקבות הנובי גוד, כאשר אנשים חוגגים את החג האזרחי שלהם, שהם באו אתו מארץ מוצאם, שהמדינה היתה בכלל עצמה חילונית ואתאיסטית, בעקבות החג הזה הם מותקפים על-ידי גם אנשי ציבור, גם על-ידי אנשים שחלקם דתיים, חלקם לא דתיים, אבל מנצלים את ההזדמנות הזאת כדי לנגח את העולים מחבר העמים, ולומר להם שהם לא יהודים, מקומם לא במדינת ישראל, שיחזרו הביתה, לרוסיה או למקומות אחרים.
יואב קיש: למה לא לעשות את זה שבוע אחרי זה, שאנחנו מתקרבים לתאריך עצמו?
יחיאל חיליק בר: כנציג הנשיאות אגיד – כי אין הבטחה שיאשרו לה את זה.
איילת נחמיאס ורבין: יואב, חיליק, אני יכולה להגיד לך שכבר היו לנו פה ערעורים, שביטן הצליח להגיע להבנות, שעושים את זה בשבוע שאחרי.
איילת נחמיאס ורבין: זה לא בדיוק היו הסכמות.
יחיאל חיליק בר: אם קסניה תסכים לקחת את הסיכון – סבבה.
יחיאל חיליק בר: אני גם אנסה לדחוף את זה, אבל אי-אפשר להבטיח לה את זה.
יואב קיש: למה לא הלכת להצעה רגילה לסדר?
קסניה סבטלובה: כי העניין דחוף, ולא נשאר הרבה זמן.
קסניה סבטלובה: ההתקפות האלה כבר התחילו.
יואב קיש: אני מבקש לתת לחברת הכנסת קסניה להציג את הנושא, שתיים-שלוש דקות, בקצרה.
יואב קיש: אחרי זה נשמע את דעת הנשיאות.
יואב קיש: חיליק, סגן יושב-ראש הכנסת, יציג את דעת הנשיאות, ואז החברים יוכלו להתייחס.
קסניה סבטלובה: אני הגשתי הצעה לסדר, שבעיניי, חשובה לכמיליון אזרחים ישראלי ממוצא רוסי, שחוגגים את החג שלהם, ועל לא עוול בכפם מואשמים כל שנה בחג שהם אינם שייכים למדינה ואינם שייכים ליהדות.
קסניה סבטלובה: הפקפוק המתמיד נמשך.
קסניה סבטלובה: אנחנו מרגישים שזה לא לעניין, ויש צורך עז לדון בעניין הזה ולמגר את התופעה הזאת.
קסניה סבטלובה: לא הגשנו הצעה רגילה, כי אין לנו מכסה לעניין הזה, וגם בגלל דחיפות העניין.
קסניה סבטלובה: יש היתקלויות ראשונות.
קסניה סבטלובה: הביאו לשולחני תלונות מצד ישראלים דוברי רוסית, שמתנגחים בהם, עולבים בהם.
קסניה סבטלובה: אני מוכנה גם לפרט מעבר לכך.
יואב קיש: למפלגה שלך יש מכסה, לא?
קסניה סבטלובה: מה שמוזר הוא שלא ייתכן מצב שעוד טרם הנשיאות דנה בעניין, העניין מועבר לשר שכביכול- - -
יואב קיש: זה לא קרה.
קסניה סבטלובה: אבל מתקשרים מלשכתו אליי, ושואלים מדוע הגשתם, כן הגשתם, לא הגשתם, מה מטרת ההצעה לסדר הזאת.
יואב קיש: יש הפרדה ברורה בין הנשיאות לשר.
קסניה סבטלובה: אין הפרדה.
יואב קיש: השר אתך יכול לדבר.
קסניה סבטלובה: הוא לא דיבר אתי.
קסניה סבטלובה: דיברו מלשכתו, וניסו להניא אותנו מהעניין הזה.
קסניה סבטלובה: אני חושבת שזה לא לעניין.
קסניה סבטלובה: יש הפרדת רשויות.
קסניה סבטלובה: היא צריכה להיות ברורה מאוד.
קסניה סבטלובה: אני מייצגת פה ציבור שלם של אנשים שנפגעים מהתופעה הזאת.
קסניה סבטלובה: לכן אני סבורה שיש צורך להעביר את זה לדיון.
קסניה סבטלובה: זו מהות הבקשה.
יואב קיש: חיליק, תציג את עמדת הנשיאות, בבקשה.
יחיאל חיליק בר: מאחר שאין לי זכות הצבעה כחבר, אבל אני מייצג את הנשיאות – אני רוצה לומר כך: אני ייצגתי גם בנשיאות אתמול את הדעה שצריך לאשר את הדבר הזה – אל"ף, כי הוא חשוב; בי"ת, כי מדובר בתופעה של גזענות; וגימ"ל, כי מדובר בציבור ענק בקרב אזרחי ישראל.
יחיאל חיליק בר: אתה יודע איך זה בנשיאות – באים שלל נושאים, והיה נוח לאחרים, שחשבו שנושאים אחרים יותר דחופים, לאשר את הנושא הזה בתירוץ שנושא אחר יותר חשוב.
יחיאל חיליק בר: לכן אני חושב שהערעור הוא במקום והוא נכון, ואני חושב שאם נדחה אותו לשבוע הבא, אלא אם כן מישהו יוכל לתת לפה הבטחה – וגם לזה צריך הסכמה של קסניה – אבל יכול להיות שהוא יאבד מדחיפותו, בעיקר שאנחנו יודעים שיש אנשים שמקבלים איומים מתוקף הגזענות הזאת גם על חייהם וגם על אפשרות פגיעה בהם.
יחיאל חיליק בר: קסניה הציגה את זה.
יחיאל חיליק בר: אני חושב שאי-אפשר להתעלם מבקשה של מיליון אזרחים.
יואב קיש: תוכל להגיד אילו נושאים כן קיבלו את ההצעה הדחופה לסדר?
יחיאל חיליק בר: כריית פוספסים בערד, שזה נושא בהחלט חשוב – ביקשתי להצטרף אליו; התפרצות סלמונלה, של חברת הכנסת גרמן; עלייה במספר תאונות הדרכים; החלטת ממשלה 017 בעניין שיקום וסיוע לישובי עוטף עזה; וסכנה לבריאות הפועלים הפלסטינים העובדים בישראל בהיתר, של חנין זועבי.
יחיאל חיליק בר: אני לא אומר שהנושאים הללו - - -
יואב קיש: יש אפשרות להוריד נושא, ולנשיאות לשקול?
יואב קיש: כי הנושא האחרון, למשל, אני לא מבין למה הוא חשוב יותר.
קסניה סבטלובה: למה דווקא עכשיו.
יואב קיש: אני מבקש שחבר הנשיאות יציג לי, מדוע זה נושא יותר חשוב.
רועי פולקמן: אדוני, מה שהיה אפשרי בעבר, כשהיו מקרים מיוחדים – לבקש מהנשיאות להוסיף עוד נושא אחד.
יחיאל חיליק בר: זה לא יהיה הוגן כשאנחנו – שנוריד את ההצעה היחידה לסדר שאישרנו לח"כית ערבייה.
יחיאל חיליק בר: אני רוצה להצטרף להצעה של פולקמן.
יחיאל חיליק בר: גם בנשיאות עצמה לפעמים היינו מאשרים נושא אחד יותר אם היה – זה בדיוק עוד שלוש דקות לדובר, ולא ידפוק את סדר-היום.
יחיאל חיליק בר: אני חושב שהדבר הכי נכון והוגן לעשות כדי לא חלילה להוריד לא סלמונלה- - -
קסניה סבטלובה: גם אני לא רוצה להוריד אף אחד.
יחיאל חיליק בר: לאשר עוד נושא אחד, אדוני היושב-ראש.
יחיאל חיליק בר: שלוש דקות שלך.
יואב קיש: שמעתי את ההתייחסות שלך.
יואב קיש: אני חושב שברגע שאנחנו עוסקים בנושאים של הצעות דחופות לסדר-היום, חשוב להבין את מוטיב הדחיפות, כי אם אין מוטיב דחיפות, מה שייכנס למכסה.
יואב קיש: יושבת פה חברת הכנסת קסניה, ומציגה שהתאריך הוא כמובן רלוונטי ויש פה דחיפות, ואני קורא פה נושא שאני מצטער, אבל אני שואל אותך בשאלה כנה לנשיאות, שאלה אמתית – האם יש דחיפות בנושא סכנה לבריאות הפועלים הפלסטינים העובדים בישראל בהיתר?
יחיאל חיליק בר: אני לא הייתי מאלה שהמליצו על הנושא, אבל שיבדקו בפרוטוקול של הנשיאות אתמול - זה היה הנושא היחיד – ואתה יכול לצטט אותי – שיו"ר הכנסת בעצמו שאמר שהוא חשוב להידון.
יחיאל חיליק בר: זו ההצעה היחידה שאישרנו לח"כית ערבייה.
יואב קיש: חברת הכנסת איילת ורבין, בבקשה.
איילת נחמיאס ורבין: החילוניים בינינו יודעים שיש מקומות בארץ שנוהגים לציין את יום השנה האזרחי החדש.
איילת נחמיאס ורבין: אני מודה שאף פעם לא היה לי עניין בדבר הזה, אבל אני רוצה לומר לכם שדווקא באופן שבו קסניה מעלה את זה, אני חושבת שזה נושא חשיבות מאוד-מאוד גדולה לתופעות חברתיות מכוערות שהן גזענות, שנאה, הדרה.
איילת נחמיאס ורבין: אנחנו רואים את זה פה בבית, ואנחנו רואים את זה בחוץ.
איילת נחמיאס ורבין: במידה מסוימת, חבר הכנסת קיש, שאלת – מה יקרה אם זה יהיה עוד שבועיים?
יואב קיש: כי זה עדיין לפני התאריך.
איילת נחמיאס ורבין: הרי הרבה פעמים אנחנו מתמודדים עם שאלות אדמיניסטרטיביות פה בוועדה.
איילת נחמיאס ורבין: לשם הרפואה המונעת, חשוב וראוי שהדיון הזה ייערך השבוע.
איילת נחמיאס ורבין: אני התוודעתי לדברים האלה דרך קסניה וגם דברים שקראתי בעיתון.
איילת נחמיאס ורבין: מדובר בתופעות שחברתית הן סופר מסוכנות.
איילת נחמיאס ורבין: לכן אני חושבת שאנחנו לא יכולים לשבת ולהגיד: תהיה עוד הצעה.
איילת נחמיאס ורבין: זאת הצעה מאוד חשובה לסדר.
יואב קיש: ידידי חבר הכנסת חיליק בר, אני רוצה להבהיר שאני הבנתי ממך, שכעמדת הנשיאות אין לך התנגדות להוסיף את הנושא של קסניה.
יחיאל חיליק בר: אני אפילו מבקש את זה.
יחיאל חיליק בר: אני כרגע מייצג את הנשיאות.
יחיאל חיליק בר: עמדתי היא לבקש להוסיף את הנושא הזה.
יחיאל חיליק בר: זה קרה בעבר.
יחיאל חיליק בר: אין פה דרמה.
יואב קיש: מכיוון שהנשיאות תומכת, אלא אם מישהו רוצה כנגד ההחלטה הזאת להגיד – אני שומע את דעת הנשיאות.
יואב קיש: אני מקבל את בקשת הנציגות, לאשר, ואני מעלה את זה להצבעה.
יואב קיש: מי בעד לקבל את הערעור?
יואב קיש: הצבעה בעד קבלת הערעור – 7 נגד – אין הערעור על החלטת נשיאות הכנסת שלא לאשר דחיפות ההצעה לסדר היום, נתקבל.
יואב קיש: אושר פה אחד.
יחיאל חיליק בר: חברים, הודעה לא רשמית – היושב-ראש ואני משיקים את אגודת יהדות ישראל בריטניה עכשיו בוועדה לזכויות הילד, עוד עשר דקות.
יחיאל חיליק בר: נשמח שתבואו.
יחיאל חיליק בר: בקשת יו"ר ועדת הכספים למיזוג סעיף 1(2)(ב) להצעת חוק לקידום השקעות בחברות הפועלות בתחומי הטכנולוגיה העילית (היי טק), התשע"ה-2014 (מ/896) עם יתר סעיפי הצעת חוק לקידום השקעות בחברות הפועלות בתחומי הטכנולוגיה העילית (היי טק), התשע"ה-2014 (מ/896)
יואב קיש: > הנושא הבא על סדר-היום: בקשת יו"ר ועדת הכספים למיזוג סעיף 1(2)(ב) להצעת חוק לקידום השקעות בחברות הפועלות בתחומי הטכנולוגיה העילית (היי טק), התשע"ה-2014 (מ/896) עם יתר סעיפי הצעת חוק לקידום השקעות בחברות הפועלות בתחומי הטכנולוגיה העילית (היי טק), התשע"ה-2014 (מ/896).
יואב קיש: בבקשה, אייל.
אייל לב ארי: אייל לב-ארי, הייעוץ המשפטי של ועדת הכספים.
אייל לב ארי: הצעת החוק לקידום השקעות בחברות הפועלות בתחומי הטכנולוגיה העילית עברה קריאה ראשונה בכנסת -19.
אייל לב ארי: הכנסת אישרה את החלטת ועדת הכנסת, לפצל את ההצעה כך שסעיף 1(2)(ב) יידון בוועדת הכלכלה, ויתר הסעיפים – בוועדת הכספים.
אייל לב ארי: בכנסת הזאת שתי הצעות החוק עברו דין רציפות.
אייל לב ארי: הכנסת אישרה את החלטת ועדת הכנסת, להעביר את סעיף לדיון בוועדת הכספים.
יואב קיש: כלומר ועדת הכלכלה לא רלוונטית לעניין.
אייל לב ארי: נכון.
אייל לב ארי: הכול נעשה בהסכמה.
אייל לב ארי: ועדת הכספים הצביעה על מיזוג סעיף 1(2)(ב).
יואב קיש: מישהו רוצה להתייחס?
יואב קיש: אני מעלה להצבעה.
יואב קיש: הצבעה בעד בקשת יו"ר ועדת הכספים – פה אחד בקשת יו"ר ועדת הכספים למיזוג סעיף 1(2)(ב) להצעת חוק לקידום השקעות בחברות הפועלות בתחומי הטכנולוגיה העילית (היי טק), התשע"ה-2014 (מ/896) עם יתר סעיפי הצעת חוק לקידום השקעות בחברות הפועלות בתחומי הטכנולוגיה העילית (היי טק), התשע"ה-2014 (מ/896), אושרה.
יואב קיש: ההצעה התקבלה פה אחד.
יואב קיש: תודה רבה, הישיבה נעולה.
יואב קיש: שלום לכולם, בוקר טוב, אני שמח לפתוח את הישיבה.
יואב קיש: על סדר-היום, דבר ראשון נתחיל עם מתן אישור לנשיא אוקראינה לשאת דברים במליאת הכנסת בהתאם לסעיף 22 לתקנון הכנסת.